Imatinib i dasatinib kao krajnja terapija kod pacijenata sa sklerotičnim oblikom bolesti presatka protiv domaćina

**Cilj** Odrediti toksičnost, toleranciju, kapacitet poštede upotrebe steroida, učinkovitost i odgovor pacijenta na imatinib i dasatinib kod liječenja teškog sklerotičnog oblika bolesti presatka protiv domaćina (prema engl. *sclerotic chronic graft vs- host disease*, scGVHD).

**Postupci** Ovo retrospektivo istraživanje analiziralo je 8 uzastopnih pacijenata s teškom refraktornom scGVHD koji su dobili krajnju terapiju imatinibom. Pacijenti koji su bili netolerantni ili refrakorni na imatinib liječeni su dasatinibom.

**Rezultati** 7 pacijenata prestalo je dobivati imatinib (1 je postigao potpun odgovor, 5 ih je bilo refraktorno i/ili netolerantno, a 1 je razvio neutropeniju IV stupnja), dok je 1 pacijent postigao dugotrajan djelomičan odgovor, ali je umro zbog infekcijske komplikacije za vrijeme liječenja. Kod 5 pacijenata započeto je liječenje dasatinibom (3 su postigla potpun odgovor i prestala dobivati dasatinib, 1 je postigao dugotrajan djelomičan odgovor, ali je umro zbog posljedične brze plućne progresije cGVH, a kod 1 pacijenta sa stabilnom bolešću liječenje je prekinuto zbog gastroenteralne netolerancije). Stopa odgovora (djelomični ili potpuni odgovor) bila je 25% za imatinib i 60% za dasatinib.

**Zaključak** Naši pacijenti bolje su podnosili dasatinib, koji je bio sigurniji, štedio je od uporabe steroida te je imao nisku incidenciju infekcijskih komplikacija, što pokazuje da on može biti učinkovitiji način liječenja refraktorne scGVHD nego imatinib. Čini se da liječenje scGVHD antifibrotskim lijekovima kao što su inhibitori tirozin kinaze, koji blokiraju fibrotski put kinaze, može biti sigurno i učinkovito, no ipak su potrebna daljnja istraživanja koja bi potvrdila naše nalaze.